Návrh

**ZÁKON**

z ... 2020

**o finančnej podpore detí a rodín**

Národná rada Slovenskej republiky sa uzniesla na tomto zákone:

**Čl. I**

Zákon č. 131/2002 Z. z. o vysokých školách a o zmene a doplnení niektorých zákonov v znení zákona č. 209/2002 Z. z., zákona č. 401/2002 Z. z., zákona č. 442/2003 Z. z., zákona č. 465/2003 Z. z., zákona č. 528/2003 Z. z., zákona č. 365/2004 Z. z., zákona č. 455/2004 Z. z., zákona č. 523/2004 Z. z., zákona č. 578/2004 Z. z., zákona č. 5/2005 Z. z., zákona č. 332/2005 Z. z., zákona č. 363/2007 Z. z., zákona č. 129/2008 Z. z., zákona č. 144/2008 Z. z., zákona č. 282/2008 Z. z., zákona č. 462/2008 Z. z., zákona č. 496/2009 Z. z., zákona č. 133/2010 Z. z., zákona č. 199/2010 Z. z., nálezu Ústavného súdu Slovenskej republiky č. 333/2010 Z. z., zákona č. 6/2011 Z. z., zákona č. 125/2011 Z. z., zákona č. 250/2011 Z. z., zákona č. 390/2011 Z. z., zákona č. 57/2012 Z. z., zákona č. 455/2012 Z. z., zákona č. 312/2013 Z. z., zákona č. 352/2013 Z. z., zákona č. 436/2013 Z. z., zákona č. 464/2013 Z. z., zákona č. 281/2015 Z. z., zákona č. 422/2015 Z. z., zákona č. 270/2018 Z. z., zákona č. 318/2018 Z. z., zákona č. 95/2019 Z. z., zákona č. 138/2019 Z. z., zákona č. 155/2019 Z. z., zákona č. 360/2019 Z. z., zákona č. 470/2019 Z. z. a zákona č. 93/2020 Z. z. sa mení a dopĺňa takto:

1. V § 16a ods. 6 sa slová „štipendiá a motivačné štipendiá (§ 96)“ nahrádzajú slovami „štipendiá, motivačné štipendiá a tehotenské štipendiá“.
2. V § 73 ods. 4 písm. f) sa slová „§ 95 a 97a“ nahrádzajú slovami „§ 95, 96b a 97a“.
3. V § 89 ods. 7 celom texte sa slová „§ 96 a 96a“ nahrádzajú slovami „§ 96, 96a a 96b“.
4. V § 91 ods. 3 druhej vete sa za číslo „96“ vkladajú slová „a 96b“.
5. Za § 96a sa vkladá § 96b, ktorý vrátane nadpisu znie:

„**§ 96b**

**Tehotenské štipendium z prostriedkov štátneho rozpočtu**

(1) Tehotnej študentke, ktorá má trvalý pobyt v Slovenskej republike a nemá nárok na výplatu tehotenského,49abaa) sa v období od začiatku 27. týždňa pred očakávaným dňom pôrodu určeným lekárom priznáva tehotenské štipendium, najmä na účel pokrytia zvýšených výdavkov spojených so zdravotným stavom študentky, špeciálnymi materiálnymi potrebami a s prípravou na narodenie dieťaťa. Na tehotenské štipendium má študentka právny nárok.

(2) Výška tehotenského štipendia je 200 eur mesačne. Vláda môže výšku tehotenského štipendia upraviť nariadením.

(3) Tehotenské štipendium sa priznáva na základe písomnej žiadosti študentky, ktorej prílohou je lekárske potvrdenie o tom, že začal 27. týždeň pred očakávaným dňom pôrodu určeným lekárom, a potvrdenie Sociálnej poisťovne o tom, že jej nevznikol nárok na výplatu tehotenského.

(4) O priznaní tehotenského štipendia rozhoduje rektor vysokej školy alebo ak to ustanoví štatút vysokej školy, rozhoduje dekan fakulty.

(5) Tehotenské štipendium sa priznáva od prvého dňa kalendárneho mesiaca, v ktorom bola podaná žiadosť.

(6) Ak podmienky na poskytnutie tehotenského štipendia boli splnené len za časť kalendárneho mesiaca, v ktorom bola žiadosť doručená, tehotenské štipendium patrí za celý kalendárny mesiac. Tehotenské štipendium sa poskytuje aj za mesiace júl a august.

(7) Vysoká škola poskytuje tehotenské štipendium v mesačnej výške najneskôr desiaty deň príslušného kalendárneho mesiaca na bankový účet vedený v Slovenskej republike, ktorého číslo uvedie študentka v žiadosti o priznanie tehotenského štipendia.

(8) Nárok na tehotenské štipendium zaniká

1. vznikom nároku na výplatu rodičovského príspevku po narodení dieťaťa na dieťa, na ktoré študentka poberá tehotenské štipendium,
2. vznikom nároku na výplatu tehotenského,
3. skončením tehotenstva alebo
4. skončením štúdia.

(9) Študentka oznámi vysokej škole skutočnosť podľa odseku 8 písm. a) až c) do troch pracovných dní odo dňa, kedy nastala.

(10) Na účely tehotenského štipendia sa osoba, ktorej bolo štúdium prerušené z dôvodu tehotenstva, považuje za študentku.

(11) Osoba, ktorej bolo za rovnaké obdobie poskytnuté tehotenské štipendium a vyplatené tehotenské, je povinná vrátiť vysokej škole poskytnuté tehotenské štipendium za príslušné obdobie.

(12) Na účely preukazovania nároku podľa odseku 1, zisťovania, preverovania a kontroly správneho postupu preukazovania nároku na tehotenské štipendium, ochrany a domáhania sa práv študentky a vysokej školy je vysoká škola oprávnená spracúvať osobné údaje študentky v rozsahu potrebnom na rozhodnutie o priznaní tehotenského štipendia. Vysoká škola je na tieto účely oprávnená aj bez súhlasu dotknutej osoby získavať jej osobné údaje kopírovaním, skenovaním alebo iným zaznamenávaním úradných dokladov na nosič informácií v rozsahu nevyhnutnom na dosiahnutie účelu spracúvania.“.

Poznámka pod čiarou k odkazu 49abaa znie:

„49abaa) § 47a zákona č. 461/2003 Z. z. v znení zákona č. .../2020 Z. z.“.

**Čl. II**

Zákon č. 328/2002 Z. z. o sociálnom zabezpečení  policajtov a vojakov a o zmene a doplnení niektorých zákonov v znení zákona č. 447/2002 Z. z., zákona č. 534/2002 Z. z., zákona č. 463/2003 Z. z., zákona č. 365/2004 Z. z., zákona č. 732/2004 Z. z., zákona č. 592/2006 Z. z., zákona č. 274/2007 Z. z., zákona č. 519/2007 Z. z., zákona č. 643/2007 Z. z., zákona č. 61/2008 Z. z., zákona č. 445/2008 Z. z., zákona č. 449/2008 Z. z., zákona č. 58/2009 Z. z., zákona č. 59/2009 Z. z., zákona č. 70/2009 Z. z., zákona č. 82/2009 Z. z., zákona č. 285/2009 Z. z., zákona č. 543/2010 Z. z., zákona č. 220/2011 Z. z., zákona č. 185/2012 Z. z., zákona č. 80/2013 Z. z., zákona č. 140/2015 Z. z., zákona č. 281/2015 Z. z., zákona č. 125/2016 Z. z., zákona č. 190/2018 Z. z., zákona č. 35/2019 Z. z., zákona č. 153/2019 Z. z., zákona č. 466/2019 Z. z. a zákona č. 46/2020 Z. z. sa mení a dopĺňa takto:

1. § 5 sa dopĺňa písmenom e), ktoré znie:

„e) tehotenské.“.

1. Za § 9 sa vkladá § 9a, ktorý vrátane nadpisu znie:

**„§ 9a**

**Tehotenské**

(1) Policajtka a profesionálna vojačka, ktorá je tehotná, má nárok na tehotenské,  ak v posledných dvoch rokoch pred začiatkom 27. týždňa pred očakávaným dňom pôrodu určeným lekárom bola nemocensky zabezpečená podľa tohto zákona alebo nemocenský poistená podľa všeobecných predpisov o sociálnom poistení najmenej 270 dní, alebo v tejto dobe sa policajtke alebo profesionálnej vojačke poskytla rodičovská dovolenka podľa osobitných predpisov.3h)

(2) Policajtke a profesionálnej vojačke vzniká nárok na tehotenské od začiatku 27. týždňa pred očakávaným dňom pôrodu určeným lekárom a zaniká dňom skončenia tehotenstva.

(3) Výška tehotenského je 200 eur mesačne.

(4) Nárok na výplatu tehotenského vzniká od začiatku mesiaca, v ktorom začal 27. týždeň pred očakávaným dňom pôrodu určeným lekárom a zaniká posledným dňom kalendárneho mesiaca, v ktorom skončilo tehotenstvo.

(5) Tehotenské sa poskytuje policajtke a profesionálnej vojačke, ktorej nemocenské zabezpečenie zaniklo počas tehotenstva, ak nárok na tehotenské vznikne najneskoršie do ôsmich mesiacov po skončení služobného pomeru, a ak nemá nárok na tehotenské podľa osobitného predpisu3f) a splnila ostatné podmienky na vznik nároku na tehotenské.“.

1. V § 83 ods. 2 sa za písmeno c) vkladá nové písmeno d), ktoré znie:

„d) tehotenské,“.

Doterajšie písmená d) až f) sa označujú ako písmená e) až g).

1. V § 83 ods. 3 sa za slovo „prácu,“ vkladajú slová „potvrdenie o začatí 27. týždňa pred očakávaným dňom pôrodu určeným lekárom,“ a za slovo „pôrodu,“ sa vkladajú slová „potvrdenie o skončení tehotenstva“.

**Čl. III**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., uznesenia Ústavného súdu Slovenskej republiky č. 566/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z., zákona č. 184/2017 Z. z., zákona č. 264/2017 Z. z., zákona č. 266/2017 Z. z., zákona č. 279/2017 Z. z., zákona č. 63/2018 Z. z., zákona č. 87/2018 Z. z., zákona č. 177/2018 Z. z., zákona č. 191/2018 Z. z., zákona č. 282/2018 Z. z., zákona č. 314/2018 Z. z., zákona č. 317/2018 Z. z., zákona č. 366/2018 Z. z., zákona č. 368/2018 Z. z., zákona č. 35/2019 Z. z., zákona č. 83/2019 Z. z., zákona č. 105/2019 Z. z., zákona č. 221/2019 Z. z., zákona č. 225/2019 Z. z., zákona č. 231/2019 Z. z., zákona č. 321/2019 Z. z., zákona č. 381/2019 Z. z., zákona č. 382/2019 Z. z., zákona č. 385/2019 Z. z., zákona č. 390/2019 Z. z., zákona č. 393/2019 Z. z., zákona č. 466/2019 Z. z., zákona č. 467/2019 Z. z., zákona č. 46/2020 Z. z., zákona č. 63/2020 Z. z., zákona č. 66/2020 Z. z., zákona č. 68/2020 Z. z., zákona č. 95/2020 Z. z., zákona č. 125/2020 Z. z., zákona č. 127/2020 Z. z., zákona č. 157/2020 Z. z. a zákona č. 198/2020 Z. z. sa mení a dopĺňa takto:

1. V § 13 ods. 1 sa za písmeno c) vkladá nové písmeno d), ktoré znie:

„d) tehotenské,“.

Doterajšie písmeno d) sa označuje ako písmeno e).

1. § 32 sa dopĺňa odsekom 5, ktorý znie:

„(5) Plynutie ochrannej lehoty na účely nároku na tehotenské sa neskončí z dôvodu vzniku sociálneho zabezpečenia podľa osobitného predpisu.2)“.

1. V prvej časti druhej hlave sa za štvrtý diel vkladá nový piaty diel, ktorý vrátane nadpisu znie:

**„PIATY DIEL**

**TEHOTENSKÉ**

**Podmienky nároku na tehotenské**

**§ 47a**

(1) Poistenkyňa, ktorá je tehotná, má nárok na tehotenské,  ak v posledných dvoch rokoch pred začiatkom 27. týždňa pred očakávaným dňom pôrodu určeným lekárom bola nemocensky poistená najmenej 270 dní; § 49a platí rovnako.

(2) Poistenkyni vzniká nárok na tehotenské od začiatku 27. týždňa pred očakávaným dňom pôrodu určeným lekárom a zaniká dňom skončenia tehotenstva.

(3) Nárok na tehotenské vzniká aj v období prerušenia

1. nemocenského poistenia zamestnanca z dôvodu čerpania rodičovskej dovolenky podľa osobitného predpisu,45a)
2. povinného nemocenského poistenia samostatne zárobkovo činnej osoby, ktorá má nárok na rodičovský príspevok podľa osobitného predpisu36) a nevykonáva činnosť povinne nemocensky poistenej a povinne dôchodkovo poistenej samostatne zárobkovo činnej osoby.

**§ 47b**

**Poskytovanie tehotenského**

Tehotenské sa poskytuje za dni.

**§ 47c**

**Výška tehotenského**

Výška tehotenského je 15 % denného vymeriavacieho základu určeného podľa § 55, pravdepodobného denného vymeriavacieho základu určeného podľa [§ 57](https://www.slov-lex.sk/pravne-predpisy/SK/ZZ/2003/461/20200701#paragraf-57) alebo úhrnu denných vymeriavacích základov určeného podľa § 58. Výška tehotenského určená podľa prvej vety je najmenej 10 % denného vymeriavacieho základu určeného z 2-násobku všeobecného vymeriavacieho základu platného v kalendárnom roku, ktorý dva roky predchádza kalendárnemu roku, v ktorom vznikol dôvod na poskytnutie nemocenskej dávky.“.

Doterajší piaty diel až siedmy diel sa označuje ako šiesty diel až ôsmy diel.

1. V § 54 ods. 5 sa za slovo „materského“ vkladajú slová „a tehotenského“.
2. V § 156 ods. 1 sa za písmeno d) vkladá nové písmeno e), ktoré znie:

„e) vystavenie potvrdenia o skončení tehotenstva,“.

Doterajšie písmená e) až i) sa označujú ako písmená f) až j).

1. V § 233 sa odsek 2 dopĺňa písmenom e), ktoré znie:

„e) potvrdzovať očakávaný deň pôrodu a deň skončenia tehotenstva na tlačive určenom Sociálnou poisťovňou.“.

1. Za § 293fd sa vkladá § 293fe, ktorý vrátane nadpisu znie:

**„§ 293fe**

**Prechodné ustanovenie k úpravám účinným od 1. apríla 2021**

Ak začiatok 27. týždňa pred očakávaným dňom pôrodu určeným lekárom nastal pred 1. aprílom 2021, podmienky nároku na tehotenské sa posudzujú a jeho suma sa určuje k 1. aprílu 2021.“.

**Čl. IV**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z., zákona č. 307/2014 Z. z., nálezu Ústavného súdu Slovenskej republiky č. 330/2014 Z. z., zákona č. 377/2014 Z. z., zákona č. 61/2015 Z. z., zákona č. 188/2015 Z. z., zákona č. 440/2015 Z. z., zákona č. 125/2016 Z. z., zákona č. 216/2016 Z. z., zákona č. 56/2017 Z. z., zákona č. 151/2017 Z. z., zákona č. 178/2017 Z. z., zákona č. 182/2017 Z. z., zákona č. 62/2018 Z. z., zákona č. 209/2018 Z. z., zákona č. 210/2018 Z. z., zákona č. 365/2018 Z. z., zákona č. 375/2018 Z. z., zákona č. 209/2019 Z. z., zákona č. 221/2019 Z. z., zákona č. 381/2019 Z. z., zákona č. 56/2020 Z. z. a zákona č. 93/2020 Z. z. sa dopĺňa takto:

1. V § 110 ods. 5 sa za číslo „149“ vkladá čiarka a číslo „149a“.
2. Za § 149 sa vkladá § 149a, ktorý vrátane nadpisu znie:

„**§ 149a**

**Tehotenské štipendium**

(1) Plnoletej tehotnej žiačke strednej školy, ktorá má trvalý pobyt v Slovenskej republike a nemá nárok na výplatu tehotenského,90aa) sa v období od začiatku 27. týždňa pred očakávaným dňom pôrodu určeným lekárom priznáva tehotenské štipendium, najmä na účel pokrytia zvýšených výdavkov spojených so zdravotným stavom žiačky, špeciálnymi materiálnymi potrebami a s prípravou na narodenie dieťaťa. Na tehotenské štipendium má žiačka právny nárok.

(2) Výška tehotenského štipendia je 200 eur mesačne. Vláda Slovenskej republiky môže výšku tehotenského štipendia upraviť nariadením.

(3) Tehotenské štipendium sa priznáva na základe písomnej žiadosti žiačky podanej riaditeľovi školy, ktorej prílohou je lekárske potvrdenie o tom, že začal 27. týždeň pred očakávaným dňom pôrodu určeným lekárom, a potvrdenie Sociálnej poisťovne o tom, že jej nevznikol nárok na výplatu tehotenského.

(4) O priznaní tehotenského štipendia rozhoduje riaditeľ školy.

(5) Tehotenské štipendium sa priznáva od prvého dňa kalendárneho mesiaca, v ktorom bola podaná žiadosť.

(6) Ak podmienky na poskytnutie tehotenského štipendia boli splnené len za časť kalendárneho mesiaca, v ktorom bola žiadosť doručená, tehotenské štipendium patrí za celý kalendárny mesiac. Tehotenské štipendium sa poskytuje aj za mesiace júl a august.

(7) Stredná škola poskytuje tehotenské štipendium v mesačnej výške najneskôr desiaty deň príslušného kalendárneho mesiaca na bankový účet vedený v Slovenskej republike, ktorého číslo uvedie žiačka v žiadosti o priznanie tehotenského štipendia.

(8) Nárok na tehotenské štipendium zaniká

1. vznikom nároku na výplatu rodičovského príspevku po narodení dieťaťa na dieťa, na ktoré žiačka poberá tehotenské štipendium,
2. vznikom nároku na výplatu tehotenského,
3. skončením tehotenstva,
4. podmienečným vylúčením alebo
5. dňom, kedy prestala byť žiačkou školy.

(9) Žiačka oznámi strednej škole skutočnosť podľa odseku 8 písm. a) až c) do troch pracovných dní odo dňa, kedy nastala.

(10) Osoba, ktorej bolo za rovnaké obdobie poskytnuté tehotenské štipendium a vyplatené tehotenské, je povinná vrátiť strednej škole poskytnuté tehotenské štipendium za príslušné obdobie.

(11) Na účely preukazovania nároku podľa odseku 1, zisťovania, preverovania a kontroly správneho postupu preukazovania nároku na tehotenské štipendium, ochrany a domáhania sa práv žiačky je stredná škola oprávnená spracúvať osobné údaje žiačky v rozsahu potrebnom na rozhodnutie o priznaní tehotenského štipendia. Stredná škola je na tieto účely oprávnená aj bez súhlasu dotknutej osoby získavať jej osobné údaje kopírovaním, skenovaním alebo iným zaznamenávaním úradných dokladov na nosič informácií v rozsahu nevyhnutnom na dosiahnutie účelu spracúvania.“.

Poznámka pod čiarou k odkazu 90aa znie:

„90aa) § 47a zákona č. 461/2003 Z. z. v znení zákona č. .../2020 Z. z.“.

**Čl. V**

Zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení zákona č. 393/2012 Z. z., zákona č. 96/2013 Z. z., zákona č. 177/2018 Z. z., zákona č. 375/2018 Z. z., zákona č. 222/2019 Z. z. a zákona č. 89/2020 Z. z. sa mení a dopĺňa takto:

1. V § 1 a § 2 písm. j) sa slová „rodovej rovnosti“ nahrádzajú slovami „rovnosti žien a mužov a rovnosti príležitostí“.
2. § 2 sa dopĺňa písmenami k) a l), ktoré znejú:

„k) dotáciu na podporu plnenia funkcií rodiny,

l) dotáciu na podporu dobrovoľníckej činnosti.“.

1. V § 3 ods. 1 písmeno g) znie:

„g) rekonštrukciu a stavebné úpravy

1. miesta poskytovania sociálnej služby, ak je sociálna služba poskytovaná ambulantnou formou alebo pobytovou formou a ak ide o sociálnu službu, ktorou je sociálna služba krízovej intervencie,10) zariadenie dočasnej starostlivosti o deti,11) služba včasnej intervencie12) alebo ktorou sú podporné služby,13)
2. centra pre deti a rodiny so špecializovaným programom14) alebo centra pre deti a rodiny s resocializačným programom,15)“.

Poznámky pod čiarou k odkazom 10 až 15 znejú:

„10) § 24b až 29 zákona č. 448/2008 Z. z. v znení neskorších predpisov.

11) § 32 zákona č. 448/2008 Z. z. v znení zákona č. 40/2017 Z. z.

12) § 33 zákona č. 448/2008 Z. z. v znení neskorších predpisov.

13) § 56, § 58 až 60 zákona č. 448/2008 Z. z.

14) § 56 zákona č. 305/2005 Z. z. v znení neskorších predpisov.

15) § 57 zákona č. 305/2005 Z. z. v znení neskorších predpisov.“.

1. V § 3 ods. 1 písm. i) sa slová „v zariadení sociálnoprávnej ochrany detí a sociálnej kurately v detskom domove podľa osobitného predpisu22) pre deti s ťažkým zdravotným postihnutím,“ nahrádzajú slovami „pobytovou formou pre deti so zdravotným znevýhodnením v centre pre deti a rodiny,22)“.

Poznámka pod čiarou k odkazu 22 znie:

„22)§ 46 zákona č. 305/2005 Z. z. v znení zákona č. 61/2018 Z. z.“.

1. V § 3 ods. 1 písmeno k) znie:

„k) kúpu, výstavbu, rekonštrukciu alebo stavebné úpravy rodinného domu alebo bytu centra pre deti a rodiny na účel poskytovania starostlivosti v profesionálnej náhradnej rodine alebo v samostatne usporiadanej skupine zriadenej v samostatnom rodinnom dome s jedným bytom alebo v byte v bytovom dome.“.

Poznámky pod čiarou k odkazom 23a a 23b sa vypúšťajú.

1. V § 3 ods. 2 písm. b) sa vypúšťajú slová „alebo vykonáva opatrenia sociálnoprávnej ochrany detí a sociálnej kurately, na ktorých vykonávanie sa nevyžaduje akreditácia26)“.

Poznámka pod čiarou k odkazu 26 sa vypúšťa.

1. V § 3 ods. 5 sa slová „na nehnuteľnosť“ nahrádzajú slovami „k nehnuteľnosti, nadobudne vlastnícke právo k nehnuteľnosti obstaraním alebo výstavbou nehnuteľnosti z dotácie poskytnutej podľa odseku 1 písm. k)“.
2. V § 3 ods. 9 sa slová „uskutočnenie rekonštrukcie alebo stavebnej úpravy“ nahrádzajú slovami „kúpu, výstavbu, rekonštrukciu alebo stavebné úpravy“.
3. V § 4 odsek 3 znie:

„(3) Dotáciu na podporu výchovy k stravovacím návykom dieťaťa možno poskytnúť na zabezpečenie obeda a iného jedla (ďalej len „strava“) v materskej škole[33)](https://www.slov-lex.sk/pravne-predpisy/-/SK/ZZ/2010/544/20180901.html#poznamky.poznamka-33) a v základnej škole[34)](https://www.slov-lex.sk/pravne-predpisy/-/SK/ZZ/2010/544/20180901.html#poznamky.poznamka-34) na

1. každé dieťa, ktoré navštevuje materskú školu alebo základnú školu a v materskej škole alebo v základnej škole je najmenej 50 % detí z domácností, ktorým sa poskytuje pomoc v hmotnej núdzi,
2. dieťa, ktoré navštevuje materskú školu alebo základnú školu a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima.“.
3. V § 4 ods. 6 prvej vete sa slová „1,20 eura“ nahrádzajú slovami „1,30 eura“ a na konci sa bodka nahrádza bodkočiarkou a pripájajú sa tieto slová: „za vyučovanie v základnej škole sa považuje aj individuálne vzdelávanie, ktoré sa uskutočňuje bez pravidelnej účasti na vzdelávaní v základnej škole.34aa)“.

Poznámka pod čiarou k odkazu 34aa znie:

„34aa) § 23 písm. a) a § 24 zákona č. 245/2008 Z. z. v znení neskorších predpisov.“.

1. V § 4 ods. 7 druhej vete sa vypúšťajú slová „druhého bodu“ a slová „písm. c)“ sa nahrádzajú slovami „písm. a)“.
2. V § 4 ods. 8 úvodnej vete sa vypúšťajú slová „podľa odseku 3 písm. b) a c)“.
3. V § 4 ods. 8 písm. b) sa za slovo „úradu“ vkladajú slová „práce, sociálnych vecí a rodiny (ďalej len „úrad“)“ a vypúšťajú sa slová „druhého bodu“.
4. V § 4 ods. 9 sa vypúšťajú slová „podľa odseku 3 písm. b) a c)“ a za slová „materskej škole“ sa vkladajú slová „alebo v základnej škole“.
5. V § 4 odsek 10 znie:

„(10) Žiadateľ je povinný úradu

1. oznámiť zmeny v skutočnostiach rozhodujúcich pre výpočet sumy dotácie na podporu výchovy k stravovacím návykom dieťaťa do konca kalendárneho mesiaca, v ktorom zmena nastala,
2. doručiť do 10. augusta príslušného rozpočtového roka aktualizovaný zoznam detí podľa [§ 10 ods. 4 písm. b)](https://www.slov-lex.sk/pravne-predpisy/SK/ZZ/2010/544/20200425#paragraf-10.odsek-4.pismeno-b), na ktoré žiada poskytnutie dotácie na podporu výchovy k stravovacím návykom dieťaťa, na obdobie od 1. septembra do 31. decembra príslušného rozpočtového roka.“.
3. § 9a vrátane nadpisu znie:

**„§ 9a**

**Dotácia na podporu rovnosti žien a mužov a rovnosti príležitostí**

(1) Dotáciu na podporu rovnosti žien a mužov a rovnosti príležitostí možno poskytnúť na aktivity alebo činnosti zamerané na

1. podporu rovnosti žien a mužov a rovnosti príležitostí a podporu uplatňovania zásady rovnakého zaobchádzania,
2. odstraňovanie rozdielov v odmeňovaní žien a mužov,
3. podporu zosúlaďovania rodinného a pracovného života,
4. podporu prorodinných opatrení na pracovisku,
5. podporu výkonu rodičovských práv a povinností obidvomi rodičmi,
6. predchádzanie chudoby jednotlivcov a rodín,
7. predchádzanie a podporu riešenia domáceho násilia a iného ohrozenia správaním iných fyzických osôb.

(2) Dotáciu na podporu rovnosti žien a mužov a rovnosti príležitostí možno poskytnúť na

1. mzdu alebo plat zamestnanca, ktorý priamo vykonáva aktivity alebo činnosti podľa odseku 1,
2. odmenu zamestnanca, ktorý priamo vykonáva aktivity alebo činnosti podľa odseku 1, dohodnutú v dohode o vykonaní práce alebo v dohode o pracovnej činnosti,
3. preddavok na poistné na povinné verejné zdravotné poistenie7) platený zamestnávateľom,
4. poistné na sociálne poistenie8) a na príspevky na starobné dôchodkové sporenie9) platené zamestnávateľom,
5. náhradu cestovných výdavkov42a) zamestnanca, ktorý priamo vykonáva aktivity alebo činnosti podľa odseku 1,
6. služby spojené s realizáciou aktivít alebo činností podľa odseku 1,
7. nájomné za prenájom priestorov potrebných k výkonu aktivít alebo činností podľa odseku 1,
8. rekonštrukciu a stavebné úpravy priestorov, v ktorých sú poskytované aktivity alebo činnosti podľa odseku 1 písm. g),
9. právne služby alebo psychoterapiu pre fyzickú osobu z cieľovej skupiny, pre ktorú sú poskytované aktivity alebo činnosti podľa odseku 1 písm. g),
10. materiálové výdavky priamo súvisiace s výkonom aktivít alebo činností podľa odseku 1.

(3) Dotáciu na podporu rovnosti žien a mužov a rovnosti príležitostí možno poskytnúť žiadateľovi, ktorým je

1. nezisková organizácia alebo občianske združenie registrované podľa osobitného predpisu,42) ak majú v predmete činnosti aktivity alebo činnosti zamerané na podporu rovnosti žien a mužov a rovnosti príležitostí,
2. registrovaná cirkev alebo náboženská spoločnosť so sídlom na území Slovenskej republiky alebo právnická osoba, ktorá odvodzuje svoju právnu subjektivitu od tejto registrovanej cirkvi alebo náboženskej spoločnosti,42b) ak ide o aktivity alebo činnosti podľa odseku 1 písm. f) a g).

(4) Na najvyššiu výšku úhrady výdavkov uvedených v odseku 2 písm. a) až d) platí § 3 ods. 11 rovnako. Na poskytnutie výdavkov uvedených v odseku 2 písm. h) sa primerane použije § 3 ods. 5 a 9.

(5) Dotáciu na podporu rovnosti žien a mužov a rovnosti príležitostí možno poskytnúť žiadateľovi v príslušnom rozpočtovom roku najviac v sume 20 000 eur.

(6) Dotáciu na podporu rovnosti žien a mužov a rovnosti príležitostí možno poskytnúť žiadateľovi, ak má zabezpečené krytie výdavkov z vlastných zdrojov alebo z iných zdrojov najmenej vo výške 10 % z celkového rozpočtu plánovaného na uskutočnenie aktivít alebo činností, na ktoré žiada poskytnutie dotácie; podmienka zabezpečenia krytia z vlastných zdrojov alebo z iných zdrojov sa považuje za splnenú, ak aktivity alebo činnosti, na ktoré sa žiada poskytnutie dotácie, sú zabezpečované aj výkonom dobrovoľníckej činnosti okrem dobrovoľníckej činnosti podporenej podľa § 9c.

(7) Dotáciu na podporu rovnosti žien a mužov a rovnosti príležitostí nemožno poskytnúť na aktivity alebo činnosti, ktoré sú aktivitami alebo činnosťami, na ktoré je možné poskytnúť dotáciu podľa § 2 písm. a), b) alebo písm. k).

(8) Ministerstvo môže určiť prioritné oblasti podpory rovnosti žien a mužov a rovnosti príležitostí, ktoré zverejní na svojom webovom sídle do 30. septembra kalendárneho roka na nasledujúci rozpočtový rok.“.

Poznámky pod čiarou k odkazom 42a a 42b znejú:

„42a) § 4 ods. 1 písm. a) zákona č. 283/2002 Z. z.

42b) § 4 a § 19 ods. 1 zákona č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov.“.

1. Za § 9a sa vkladajú § 9b a 9c, ktoré vrátane nadpisov znejú:

**„§ 9b**

**Dotácia na podporu plnenia funkcií rodiny**

(1) Dotáciu na podporu plnenia funkcií rodiny možno poskytnúť na aktivity alebo činnosti preventívneho alebo podporného charakteru, a to na

1. preventívne programy, tréningy a osvetové aktivity zamerané na

1. stabilitu rodinných vzťahov,

2. rozvoj rodičovských kompetencií,

3. predchádzanie negatívnym javom v rodine,

4. zvyšovanie citlivosti verejnosti k rodinným hodnotám a pozitívnemu rodičovstvu,

5. upevňovanie medzigeneračných rodinných vzťahov a vzťahov v rodine so starším členom rodiny odkázaným na pomoc inej osoby,

1. aktivity alebo činnosti podľa písmena a) špecificky zamerané na rodinu s dieťaťom so zdravotným znevýhodnením alebo s plnoletým členom rodiny s ťažkým zdravotným postihnutím,
2. výchovu k manželstvu a rodičovstvu,
3. svojpomocné skupiny zamerané na podporu plnenia funkcií rodiny a podporu rodín k samostatnosti a nezávislosti,
4. utváranie priestoru na podporu socializácie a inklúzie detí formou detských ihrísk,42ba)
5. edičnú činnosť a propagačné aktivity súvisiace s aktivitami alebo činnosťami podľa písmen a) až e).

(2) Dotáciu na podporu plnenia funkcií rodiny možno poskytnúť na

1. mzdu alebo plat zamestnanca, ktorý priamo vykonáva aktivity alebo činnosti podľa odseku 1,
2. odmenu zamestnanca, ktorý priamo vykonáva aktivity alebo činnosti podľa odseku 1, dohodnutú v dohode o vykonaní práce alebo v dohode o pracovnej činnosti,
3. preddavok na poistné na povinné verejné zdravotné poistenie7) platený zamestnávateľom,
4. poistné na sociálne poistenie8) a na príspevky na starobné dôchodkové sporenie9) platené zamestnávateľom,
5. náhradu cestovných výdavkov42a) zamestnanca, ktorý priamo vykonáva aktivity alebo činnosti podľa odseku 1,
6. výdavky spojené s prehlbovaním kvalifikácie a supervíziou zamestnanca, ktorý priamo vykonáva aktivity alebo činnosti podľa odseku 1,
7. kúpu alebo prenájom pozemku určeného na podporu socializácie a inklúzie detí formou detského ihriska a na výdavky spojené so stavebnými úpravami a zariadením detského ihriska podľa odseku 1 písm. e) vrátane výdavkov spojených s bezbariérovým usporiadaním a vybavením týchto priestorov podporujúcim inklúziu detí so zdravotným znevýhodnením,
8. služby spojené s realizáciou aktivít alebo činností podľa odseku 1,
9. nájomné za prenájom priestorov potrebných k výkonu aktivít alebo činností podľa odseku 1,
10. materiálové výdavky priamo súvisiace s výkonom aktivít alebo činností podľa odseku 1.

(3)  Dotáciu na podporu plnenia funkcií rodiny možno poskytnúť žiadateľovi, ktorým je

1. nezisková organizácia alebo občianske združenie registrované podľa osobitného predpisu,42) ak majú v predmete činnosti aktivity alebo činnosti  zamerané na
2. podporu plnenia funkcií rodiny,
3. tvorbu, rozvoj, ochranu, obnovu a prezentáciu duchovných alebo kultúrnych hodnôt,
4. vykonávanie opatrení sociálnoprávnej ochrany detí a sociálnej kurately na predchádzanie vzniku krízových situácií v rodine,42bb) na ktoré sa nevyžaduje akreditácia,
5. obec; obec je žiadateľom aj za právnickú osobu zriadenú obcou alebo založenú obcou,27)
6. združenie obcí,28)
7. registrovaná cirkev alebo náboženská spoločnosť so sídlom na území Slovenskej republiky alebo právnická osoba, ktorá odvodzuje svoju právnu subjektivitu od tejto registrovanej cirkvi alebo náboženskej spoločnosti,42b) ak ide o aktivity alebo činnosti podľa odseku 1 písm. a), b), e) a f).

(4) Na najvyššiu výšku úhrady výdavkov uvedených v odseku 2 písm. a) až d) platí § 3 ods. 11 rovnako.

(5) Dotáciu na podporu plnenia funkcií rodiny možno poskytnúť žiadateľovi v príslušnom rozpočtovom roku najviac v sume 10 000 eur, a ak ide o dotáciu na výdavky podľa odseku 2 písm. g) najviac v sume 50 000 eur.

(6) Dotáciu na podporu plnenia funkcií rodiny možno poskytnúť žiadateľovi,

1. ak má zabezpečené krytie výdavkov z vlastných zdrojov alebo z iných zdrojov najmenej vo výške 10 % z celkového rozpočtu plánovaného na uskutočnenie aktivít alebo činností, na ktoré žiada poskytnutie dotácie; podmienka zabezpečenia krytia z vlastných zdrojov alebo z iných zdrojov sa považuje za splnenú, ak aktivity alebo činnosti, na ktoré sa žiada poskytnutie dotácie, sú zabezpečované aj výkonom dobrovoľníckej činnosti okrem dobrovoľníckej činnosti podporenej podľa § 9c,
2. ktorý žiada o dotáciu na výdavky podľa odseku 2 písm. g), ak súčasťou je aj vytvorenie bezbariérového prostredia na účely socializácie a inklúzie detí so zdravotným znevýhodnením.

(7) Dotáciu na podporu plnenia funkcií rodiny nemožno poskytnúť na aktivity alebo činnosti, ktoré sú aktivitami alebo činnosťami, na ktoré je možné poskytnúť dotáciu podľa § 2 písm. a), b) alebo písm. j).

(8) Ministerstvo môže určiť prioritné oblasti podpory plnenia funkcií rodiny, ktoré zverejní na svojom webovom sídle do 30. septembra kalendárneho roka na nasledujúci rozpočtový rok.

**§ 9c**

**Dotácia na podporu dobrovoľníckej činnosti**

(1) Dotáciu na podporu dobrovoľníckej činnosti možno poskytnúť na výdavky spojené s dobrovoľníckou činnosťou vykonávanou podľa osobitného predpisu42bc) v sociálnej oblasti a v oblasti rovnosti žien a mužov a rovnosti príležitostí.

(2) Dotáciu na podporu dobrovoľníckej činnosti možno poskytnúť žiadateľovi, ktorý je osobou,

1. pre ktorú je vykonávaná dobrovoľnícka činnosť,
2. ktorá organizuje alebo sprostredkúva dobrovoľnícku činnosť pre inú osobu s jej súhlasom v jej prospech alebo vo verejný prospech.

(3) Dotáciu na podporu dobrovoľníckej činnosti možno poskytnúť žiadateľovi v príslušnom rozpočtovom roku najviac v sume 5 000 eur.“.

Poznámky pod čiarou k odkazom 42ba až 42bc znejú:

„42ba) Zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov.

42bb) § 10 zákona č. 305/2005 Z. z. v znení zákona č. 175/2015 Z. z.

42bc) Zákon č. 406/2011 Z. z. o dobrovoľníctve a o zmene a doplnení niektorých zákonov v znení neskorších predpisov.“.

1. V § 10 ods. 1 prvá veta znie: „Dotáciu podľa § 2 možno poskytnúť na základe písomnej žiadosti.“.
2. V § 10 ods. 3 písm. e) sa za slovo „je“ vkladajú slová „výstavba alebo“.

1. V § 10 ods. 3 písmeno i) znie:

„i) rozpočet, ak predmetom financovania je rekonštrukcia, stavebná úprava, kúpa alebo výstavba podľa § 3 ods. 1 písm. g) a k).“.

1. V § 10 ods. 4 písmeno b) znie:

„b) zoznam detí, na ktoré možno poskytnúť tieto dotácie, s uvedením ich mena, priezviska, rodného čísla a adresy pobytu,“.

1. V § 10 ods. 7 sa za slovo „pomoci“ vkladajú slová „a o dotáciu na podporu dobrovoľníckej činnosti“.
2. V § 10 odsek 8 znie:

„(8) Prílohou k žiadosti o dotáciu na podporu rovnosti žien a mužov a rovnosti príležitostí a o dotáciu na podporu plnenia funkcií rodiny je

1. doklad preukazujúci splnenie podmienok podľa osobitného predpisu,1)
2. štatút neziskovej organizácie alebo stanovy občianskeho združenia preukazujúce predmet činnosti žiadateľa,
3. údaje podľa osobitného predpisu42c) potrebné na účel overenia vlastníckeho práva k nehnuteľnosti, zmluva o nájme nehnuteľnosti alebo zmluva o výpožičke nehnuteľnosti uzatvorená najmenej na päť rokov od podania žiadosti, ktorých predmetom je nájom alebo výpožička priestorov, ktorých stavebná úprava je predmetom financovania, ak žiadateľ nie je vlastníkom týchto priestorov, alebo údaje potrebné na vyžiadanie výpisu z listu vlastníctva k priestorom, ktorých stavebná úprava je predmetom financovania, ak žiadateľ je vlastníkom týchto priestorov, ak predmetom financovania je rekonštrukcia alebo stavebná úprava podľa § 9a ods. 2 písm. h),
4. písomný súhlas všetkých vlastníkov nehnuteľností so stavebnými úpravami, ak ide o zmluvu o nájme nehnuteľnosti alebo o zmluvu o výpožičke nehnuteľnosti, ak predmetom financovania je stavebná úprava podľa § 9a ods. 2 písm. h),
5. právoplatné stavebné povolenie alebo doklad o ohlásení stavby príslušnému stavebnému úradu alebo ich úradne osvedčené kópie, ak predmetom financovania je stavebná úprava nehnuteľnosti podľa § 9a ods. 2 písm. h) alebo utváranie priestoru na podporu socializácie a inklúzie detí formou detských ihrísk podľa § 9b ods. 1 písm. e),
6. rozpočet, ak predmetom financovania je rekonštrukcia alebo stavebná úprava podľa § 9a ods. 2 písm. h) alebo utváranie priestoru na podporu socializácie a inklúzie detí formou detských ihrísk podľa § 9b ods. 1 písm. e),
7. doklad preukazujúci zabezpečenie najmenej 10 % z celkových výdavkov na uskutočnenie aktivít alebo činností z vlastných zdrojov alebo z iných zdrojov.“.
8. V § 11 ods. 1 a § 12 ods. 1 sa za slovom „činnosti“ spojka „a“ nahrádza čiarkou a slová „rodovej rovnosti“ sa nahrádzajú slovami „rovnosti žien a mužov a rovnosti príležitostí,  žiadosť o dotáciu na podporu plnenia funkcií rodiny a žiadosť o dotáciu na podporu dobrovoľníckej činnosti“.
9. V § 11 ods. 2 sa slová „úradu práce, sociálnych vecí a rodiny, v ktorého územnom obvode má sídlo žiadateľ (ďalej len „úrad“) okrem občianskeho združenia; v takom prípade sa žiadosť predkladá“ nahrádzajú slovami „úradu, v ktorého územnom obvode má sídlo žiadateľ, a ak je žiadateľom občianske združenie podľa § 4 ods. 4 písm. c)“.
10. V § 12 ods. 3 sa za slovom „činnosti“ spojka „a“ nahrádza čiarkou a slová „rodovej rovnosti“ sa nahrádzajú slovami „rovnosti žien a mužov a rovnosti príležitostí, dotáciu na podporu plnenia funkcií rodiny a dotáciu na podporu dobrovoľníckej činnosti“.
11. V § 12 odsek 8 znie:

„(8) Neúplná žiadosť alebo žiadosť, ktorá neobsahuje prílohy podľa § 10, sa neposudzuje.“.

1. Za § 16c sa vkladá § 16d, ktorý vrátane nadpisu znie:

**„§ 16d**

**Prechodné ustanovenia k úpravám účinným od 1. januára 2021**

(1) Pri hodnotení, posudzovaní a schvaľovaní žiadosti o dotáciu podanej do 31. decembra 2020 sa postupuje podľa tohto zákona v znení účinnom do 31. decembra 2020 okrem žiadosti o dotáciu na podporu rodovej rovnosti. Žiadosť o dotáciu na podporu rodovej rovnosti podanú do 31. decembra 2020 ministerstvo neposudzuje; ministerstvo oznámi písomne túto skutočnosť žiadateľovi do 10. januára 2021 spolu s poučením o možnosti podať žiadosť o dotáciu na podporu rovnosti žien a mužov a rovnosti príležitostí do 28. februára 2021.

(2) Žiadosť o dotáciu na podporu rovnosti žien a mužov a rovnosti príležitostí, žiadosť o dotáciu na podporu plnenia funkcií rodiny a žiadosť o dotáciu na podporu dobrovoľníckej činnosti na rozpočtový rok 2021 sa predkladá ministerstvu od 11. januára 2021 do 28. februára 2021.

(3) Informácie uvedené v § 14 ods. 3 písm. d) prvom bode a druhom bode na rok 2021 zverejní ministerstvo na svojom webovom sídle do 10. januára 2021.

(4) Ministerstvo môže určiť prioritné oblasti podpory rovnosti žien a mužov a rovnosti príležitostí a podpory plnenia funkcií rodiny, ktoré zverejní na svojom webovom sídle do 10. januára 2021.“.

1. Slová „dieťaťa ohrozeného sociálnym vylúčením“ sa v celom texte zákona nahrádzajú slovom „dieťaťa“.

**Čl. VI**

Zákon č. 467/2019 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony sa mení takto:

1. V čl. I bode 15 sa slovo „január“ vo všetkých tvaroch v celom texte vrátane nadpisu nahrádza slovom „apríl“ v príslušnom tvare a slová „december 2020“ vo všetkých tvaroch sa v celom texte nahrádzajú slovami „marec 2021“ v príslušnom tvare.
2. V čl. V sa slová „čl. I bodov 1 až 8, 11, 12 a 15, čl. II až IV“ nahrádzajú slovami „čl. II a III“ a za slová „1. januára 2021,“ sa vkladajú slová „čl. I bodov 1 až 8, 11, 12 a 15 a čl. IV, ktoré nadobúdajú účinnosť 1. apríla 2021,“.

**Čl. VII**

Tento zákon nadobúda účinnosť 31. decembra 2020 okrem čl. V, ktorý nadobúda účinnosť 1. januára 2021, a čl. I až IV, ktoré nadobúdajú účinnosť 1. apríla 2021.